शकीरा ने मूलतः ¿दोंदे एस्तस कोराज़ोन? गीत को रिकार्ड किया था। (बाद में उसे पीएस देस्काल्ज़ोस एल्बम में जारी कर दिया) 1995 में एल्बम संकलन "नुएस्त्रो रॉक" में वह विशेष रूप से कोलंबिया में जारी किया गया। ¿दोंदे एस्तस कोराज़ोन? एल्बम में केवल वही हिट हुआ। इसने सोनी [Sony] को इस बात के लिए प्रेरित किया कि वह शकीरा का तीसरी बार एल्बम बनाये।

शकीरा 1995 में लुई एफ. ओचोया के साथ रिकॉर्डिंग में लौटी, विभिन्न देशों के संगीत के प्रभाव का उपयोग करते हुए और एक ऐलानिस मोरिसेट-उन्मुखी व्यक्तित्व जिसने उसके अगले कुछ एल्बमों को प्रभावित किया, अपना तीसरा स्टूडियो एल्बम "पीएस देस्काल्ज़ोस" (अंग्रेजी-"बेयर फीट", हिंदी-नंगे पैर) तैयार किया। उसके सिंगल "¿दोंदे एस्तस कोराज़ोन?" की सफलता के बाद एल्बम के लिए रिकॉर्डिंग फ़रवरी 1995 में शुरू हुई, एल्बम तैयार करने के लिए सोनी ने शकीरा को 1,00,000 डॉलर दिये क्योंकि उसका पूर्वानुमान था कि वह 100,000 प्रतियों के पिछले एल्बम के बराबर नहीं बिकेगा. इस एल्बम में शुरू से ही शकीरा ने अपना संगीत खुद तैयार करना शुरू किया, अपने गायन को सुधारा और सब से बढ़कर अपने संगीत पर रचनात्मक नियंत्रण रखा। अमेरिका के वैकल्पिक बाजार और ब्रिटिश समूहों जैसे "द प्रिटेंडर्स" से खासा प्रभावित यह एल्बम शालीनता से 6 अक्टूबर 1995 को बोगोटा में ला केस्टेलियन थियेटर के छोटे सभागार में पेश किया गया। एल्बम की धुन मधुर, संगीत विस्मित करने वाला और टटका तथा गीत बौद्धिक और एक इलेक्ट्रॉनिक/ध्वनिक मिश्रण है जिसमें प्रभावी ढंग से लैटिन पॉप के ढर्रे को एक प्रामाणिक ध्वनि से तोड़ा गया है, जो पहले नहीं सुना गया था।

एल्बम 13 फ़रवरी 1996 को अंतर्राष्ट्रीय स्तर पर जारी किया गया। इसकी शुरूआत 8 विभिन्न देशों में #1 पर हुई। हालांकि अमेरिका बिलबोर्ड 200 पर एल्बम #180 की चरम स्थिति पर पहुंचा और अमेरीका बिलबोर्ड टॉप लैटिन एल्बम्स में #5 तक गया। एल्बम ने छह परम हिट-एकल Estoy Aqui (अमेरिका लैटिन # 2) ¿दोंदे एस्तस कोराज़ोन? (अमेरिका लैटिन # 5), पीएस देस्काल्ज़ोस, सुएनोस ब्लांकोस, अन पोको डे अमोर (अमेरिका लैटिन # 6), एंटोलोजिया (अमेरिका लैटिन # 15) और से क्वैरी, से माटा (अमेरिका लैटिन # 8) को जन्म दिया। . अगस्त 1996 में RIAA ने एल्बम को प्लैटिनम स्तर वाले एल्बम के रूप में प्रमाणित किया।

मार्च 1996 में शकीरा अपने पहले अंतर्राष्ट्रीय दौरे पर गयी जिसका समान्य सा नाम दिया "टूर पीएस देस्काल्ज़ोस", जिसमें 50,000 लोगों की अनियंत्रित भीड़ की वजह से उसके पैतृक शहर बैरेंक्विला में कई प्रशंसकों की मौत हो गयी, जिससे वह दुखी हो गयी। एक साल के बाद शकीरा को तीन बिलबोर्ड लैटिन म्यूज़िक अवार्ड एल्बम ऑफ़ द ईयर (पीएस देस्काल्ज़ोस), वीडिओ ऑफ़ द ईयर (एस्तोय आकुई) और बेस्ट न्यू आर्टिस्ट प्राप्त हुआ।

"पीएस देस्काल्ज़ोस" की 5 मिलियन से अधिक प्रतियां बिकीं, जिससे प्रोत्साहित होकर एक रीमिक्स एल्बम जारी किया गया जिसका शीर्षक बस "द रीमिक्सेस" रखा गया। "द रीमिक्सेस" में भी उसके कुछ प्रसिद्ध गीतों के पुर्तगाली संस्करण शामिल हैं, जो ब्राजील के बाजार में उसकी सफलता के कारण रिकार्ड किये गये थे, जहां "पीएस देस्काल्ज़ोस" की लगभग एक मिलियन प्रतियां बिकीं थीं।

1998-2000: "¿दोंदे एस्तन लोस लाद्रोनेस?" और "एमटीवी अनप्लग्ड"
प्रारम्भिक जीवन
1995-1997: "पीएस देस्काल्ज़ोस"
कॅरियर